Cognome e nome\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matricola\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**15-10-2021, Massimo Manca**

(brutta qui, bella sul retro; non usare altri fogli; scrivere lasciando un po’ di margini e interlinea!)

**Prosa con dizionario**

1 Post mortem duorum Gordianorum senatus trepidus et Maximinum vehementius timens ex viginti viris, quos ad rem p. tuendam delegerat. Puppienum sive Maximum et Clodium Balbinum Augustos appellavit, ambos ex consulibus. 2 Tunc populus et milites Gordianum parvulumn annos agentem, ut plerique adserunt, undecim, ut nonnulli, tredecim, ut Iunius Cordus dicit, sedecim - nam vicesimo et secundo anno eum perisse adserit - petiverunt, ut Caesar appellaretur; 3 raptusque ad senatum atque inde in contione positus indumento imperatorio tectus Caesar est nuncupatus. 4 Hic natus est, ut plures adserunt, ex filia Gordiani, ut unus aut duo - nam amplius invenire non potui - ex filio, qui in Africa perit.

Cognome e nome\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matricola\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**15-10-2021, Massimo Manca**

**Prosa Senza dizionario**

in Syria rex Antiochus, cum gravi tributo pacis a Romanis victus oneratus esset, seu inopia pecuniae conpulsus seu avaritia sollicitatus, qui sperabat se sub specie tributariae necessitatis excusatius sacrilegia commissurum, adhibito exercitu nocte templum Elymaei Iovis adgreditur. 2 Qua re prodita concursu incolarum cum omni militia interficitur. 3 Romae, cum multae Graeciae civitates questum de iniuriis Philippi, regis Macedonum, venissent et disceptatio in senatu inter Demetrium, Philippi filium, quem pater ad satisfaciendum senatui miserat, et legatos civitatium esset, turba querelarum confusus adulescens repente obticuit.

(Giustino)

Cognome e nome\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matricola\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**15-10-2021, Massimo Manca**

(brutta qui, bella sul retro; non usare altri fogli; scrivere lasciando un po’ di margini e interlinea!)

**Poesia con dizionario**

**2,87**

Dicis amore tui bellas ardere puellas,  
     qui faciem sub aqua, Sexte, natantis habes.

**4, 51**

Cum tibi non essent sex milia, Caeciliane,  
     ingenti late uectus es hexaphoro:  
postquam bis decies tribuit dea caeca sinumque  
     ruperunt nummi, factus es, ecce, pedes.  
Quid tibi pro meritis et tantis laudibus optem?              5  
     Di reddant sellam, Caeciliane, tibi.

**12, 19**

In thermis sumit lactucas, ova, lacertum,  
     Et cenare domi se negat Aemilius.

**9, 52**

Campis dives Apollo sic Myrinis,  
sic semper senibus fruare cycnis,  
doctae sic tibi serviant sorores  
nec Deiphis tua mentiatur ulli,  
sic Palatia te colant amentque:              5  
bis senos cito te rogante fasces  
det Stellae bonus adnuatque Caesar.  
felix tunc ego debitorque voti  
casurum tibi rusticas ad aras  
ducam cornibus aureis iuvencum.              10  
Nata est hostia, Phoebe; quid moraris?

Cognome e nome\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matricola\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**15-10-2021, Massimo Manca**

(brutta qui, bella sul retro; non usare altri fogli; scrivere lasciando un po’ di margini e interlinea!)

**Poesia senza dizionario**

**5, 49**

Vidissem modo forte cum sedentem  
solum te, Labiene, tres putaui.  
Caluae me numerus tuae fefellit:  
sunt illinc tibi, sunt et hinc capilli  
quales uel puerum decere possunt;              5  
nudumst in medio caput nec ullus  
in longa pilus area notatur.  
Hic error tibi profuit Decembri,  
tunc cum prandia misit Imperator:  
cum panariolis tribus redisti.              10  
Talem Geryonem fuisse credo.  
Vites censeo porticum Philippi:  
si te uiderit Hercules, peristi.